31991D0450
L 240/36
JURNALUL OFÍCIAL AL UNIUNII EUROPENE
DECIZIA COMISIEI
din 26 iulie 1991
de definire a teritoriului statelor membre în vederea aplicării articolului 1 din Directiva 89/130/CEE, Euratom a Consiliului privind armonizarea calculării produsului național brut la prețurile pieței
(91/450/CEE, Euratom)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Tratatul de instituire a Comunității Europene a Energiei Atomice,
având în vedere Directiva 89/130/CEE, Euratom a Consiliului din 13 februarie 1989 privind armonizarea calculării produsului național brut la prețurile pieței (1) și, în special, articolul 1 al acesteia,
întrucât, pentru a defini produsul național brut la prețurile pieței (PNBpp), în conformitate cu articolul 1 din Directiva 89/130/CEE, Euratom, trebuie clarificată definiția teritoriului statelor membre așa cum este aceasta utilizată în sensul sistemului european de conturi economice integrate;
întrucât măsurile prevăzute în prezenta decizie sunt conforme cu avizul comitetului constituit în temeiul articolului 6 din Directiva 89/130/CEE, Euratom,
ADOPTĂ PREZENTA DECIZIE:
Articolul 1
În vederea aplicării articolului 1 din Directiva 89/130/CEE, Euratom, definiția teritoriilor economice ale statelor membre este prevăzută în anexă.
Articolul 2
Prezenta decizie se adresează statelor membre.
Adoptată la Bruxelles, 26 iulie 1991.